text: Stor forskel på aflønning af byrådspolitikere
  16 januar 2013 kl. 17.32
  I Kolding blev der sidste år udbetalt der 822.600 kr. i tabt arbejdsfortjeneste. Tønder betalte 0 kr.
  Der er stor forskel på, hvor mange penge byrådspolitikerne får for deres politiske arbejde.
  De kan nemlig selv vælge, om de vil have kompensation for tabt arbejdsfortjeneste eller ej.
  Det kan - alt efter byrådmedlemmets indkomst og arbejde - koste kommunekassen en hel del penge, og det mener medlem af folketinget Hans Kristian Skibby fra Dansk Folkeparti ikke kan være rigtigt.
  Kolding topper listen med 822.600 kroner, Vejle er nummer to med 635.500 kroner, i Varde er beløbet 549.800 og i Hedensted 410.700 kroner.
  Helt i den anden ende af skalaen ligger en kommune som Tønder. Her betaler man ikke en krone til byrådsmedlemmerne i tabt arbejdsfortjeneste.
  